Povjerenstvo za provedbu postupka prodaje stanova Hrvatskog zavoda za zdravstveno osiguranje u Zagrebu, Otočcu i Slatini objavljuje

**JAVNI NATJEČAJ**

**za prodaju stanova Hrvatskog zavoda za zdravstveno osiguranje**

**I. Predmet javnog natječaja**

Prodaja stanova Hrvatskog zavoda za zdravstveno osiguranje (dalje u tekstu: HZZO), i to:

**1. STAN – ZAGREB, JOSIPA HATZEA 4**

Upisan u zk.ul.110492 E-27 k.o. Vrapče Novo, stan na IV. katu, ukupne površine 56,49 m2, a koji se sastoji od predprostora, kupaonice s WC-om, dnevne sobe, dvije sobe, kuhinje, loggie i snjim povezanog spremišta u podrumu, energetski razred E.

**Početna kupoprodajna cijena: 514.000,00 kuna**

**Iznos jamčevine: 51.400,00 kuna**

**2. STAN – OTOČAC, BARTOLA KAŠIĆA 17**

Upisan u zk.ul.2829 E-15 k.o. Otočac, stan na II. katu, ukupne površine 54,32 m2, a koji se sastoji od predprostora, kuhinje, ostave, kupaone i wc-a, dnevnog boravka, sobe, lođe i s njim povezanog stanarskog spremišta površine 6,32 m2, koje je upisano u zk.ul. 2829 E-16 k.o. Otočac, energetski razred F.

**Početna kupoprodajna cijena: 317.000,00 kuna**

**Iznos jamčevine: 31.700,00 kuna**

**3. STAN – SLATINA, ŠETALIŠTE JULIJA BURGERA 3**

Upisan u zk.ul.5899 E-4 k.o. Podravska Slatina, stan na I. katu, ukupne površine 57,80 m2, a koji se sastoji od kupaonice, kuhinje, predprostora, dnevne sobe, spavaće sobe, hodnika, loggie i s njim povezanog spremišta u prizemlju, površine 8,57 m2, energetski razred D.

**Početna kupoprodajna cijena: 359.000,00 kuna**

**Iznos jamčevine: 35.900,00 kuna**

**II. Pravo sudjelovanja**

Pravo sudjelovanja na javnom natječaju imaju sve domaće fizičke i pravne osobe, te strane fizičke i pravne osobe, državljani EU ili država s kojima RH ima uspostavljen reciprocitet u pravu na kupnju nekretnina s obzirom na državljanstvo kupca, uz prethodnu suglasnost ministarstva nadležnog za poslove pravosuđa..

**III. Sadržaj ponude**

Ponuda treba sadržavati, odnosno uz ponudu je potrebno dostaviti:

- za domaće fizičke osobe ime i prezime, OIB, adresa prebivališta, preslika osobne iskaznice, a za strane fizičke osobe ime i prezime, adresu prebivališta i presliku putovnice

- za domaće pravne osobe naziv i sjedište pravne osobe, OIB, ime i prezime ovlaštene osobe za zastupanje, fotokopija izvoda iz sudskog registra ili drugi dokument kojim se dokazuje pravna osobnost, a za strane pravne osobe naziv i sjedište pravne osobe i izvadak iz domicilnog registra s ovjerenim prijevodom sudskog tumača na hrvatski jezik;

- brojkom i slovima ispisani redni broj stana iz točke I. ovog natječaja,

- brojkom i slovima ispisanu ukupnu kupoprodajnu cijenu za odabrani stan iz točke I. ovog natječaja;

- dokaz o uplati jamčevine te broj žiro ili tekućeg računa ponuditelja na koji će se izvršiti

povrat jamčevine, ako ponuditelj ne uspije na javnom natječaju.

- potvrdu porezne uprave da ponuditelj nema dugovanja po osnovi javnih davanja

HZZO zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

**IV. Jamčevina**

Ponuditelji su dužni uplatiti jamčevinu koja je za svaki pojedini stan utvrđena pod točkom I. ovog natječaja u visini 10% od utvrđene početne kupoprodajne cijene za svaki pojedini stan,

koja se uplaćuje na broj računa IBAN:HR6510010051550100001, MODEL:65, PNO: 5401-078-26362 - OIB s naznakom: „jamčevina za javni natječaj za prodaju stanova“. Izabranom ponuditelju uplaćena jamčevina se uračunava u iznos kupoprodajne cijene stana. Ako ponuditelj čija je ponuda prihvaćena kao najpovoljnija odustane od svoje ponude i zaključenja ugovora o kupoprodaji, gubi pravo povrata jamčevine. Ponuditelju, koji ne uspije u natječaju, jamčevina se vraća u roku od 30 dana od konačnosti odluke o prodaji stana.

**V. Dostava ponuda**

Pisana ponuda u zatvorenoj omotnici dostavlja se na adresu Hrvatski zavod za zdravstveno osiguranje, Zagreb, Margaretska 3, poštom preporučeno ili osobnom dostavom s nazivom i adresom ponuditelja i naznakom „*Ponuda za javni natječaj za prodaju stanova - NE OTVARATI*“, a u samoj ponudi je potrebno naznačiti na koji stan iz točke I. ovog natječaja se ponuda odnosi (redni brojevi od 1. do 4.).

Rok za dostavu ponuda je **26. lipanj 2020. godine do 13 sati**. Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

**VI. Javno otvaranje ponuda**

Javno otvaranje ponuda izvršit će se **26. lipanj 2020. godine u 13 sati** u prostorijama HZZO-a, Zagreb, Margaretska 3, dvorana A na II.katu, u nazočnosti ponuditelja ili ovlaštene osobe ponuditelja.

**VII. Kriterij odabira**

Kriterij odabira je najviša ponuđena cijena za stanove iz točke I. ovog natječaja. U slučaju da pristignu dvije identične potpune ponude s istim iznosom ponuđene cijene, ponuditelji će biti pozvani da u roku od tri dana od primitka obavijesti u zatvorenoj omotnici dostave dopunu ponude, kako bi se donijela odluka o najpovoljnijem ponuditelju.

**VIII. Rezultati natječaja**

O rezultatima natječaja svi ponuditelji biti će obaviješteni u pisanom obliku u roku 30 dana od dana donošenja odluke o prodaji stana.

HZZO pridržava pravo da ne prihvati ni jednu ponudu (bez obrazloženja) i pri tome ne snosi nikakvu odgovornost prema ponuditeljima, niti je obvezan snositi ikakve troškove u svezi sa sudjelovanjem ponuditelja u javnom natječaju.

**IX. Sklapanje ugovora o kupoprodaji**

U roku od 30 dana od konačnosti odluke o prodaji stanova iz točke I. ovog natječaja, pristupa se sklapanju ugovora o kupoprodaji stana iz točke I. ovog natječaja, kojim će se urediti međusobna prava i obveze između prodavatelja i kupca, s time da se kupoprodajna cijena plaća u cijelosti jednokratno.

U slučaju da najpovoljniji ponuditelj odbije sklopiti kupoprodajni ugovor u navedenom roku, sklapanje kupoprodajnog ugovora ponudit će se slijedećem najpovoljnijem ponuditelju.

**X. Ostalo**

Podnošenjem ponude na natječaj, ponuditelj daje privolu da HZZO u svrhu provedbe natječajnog postupka može date podatke prikupljati, objaviti i obrađivati u elektroničkom obliku ili manualno, te čuvati i dalje koristiti u skladu s općim aktom Zavoda i sukladno propisima o zaštiti osobnih podataka.

Sve dodatne informacije o ovom natječaju, kao i mogućnost predbilježbe za pregled stanova mogu se dobiti na slijedećim brojevima telefona: za stan pod brojem 1. (Zagreb) 01/4806 - 366­­­­, za stan pod brojem 2. (Otočac) 053/741 - 135, za stan pod brojem 3. (Slatina) 033/628 - 887.

U Zagrebu, 5. lipnja 2020. godine

Hrvatski zavod za zdravstveno osiguranje